section_heading: NBA karijera
paragraph_text: Prije sezone 2004./05. Lakersi su obavili zamjenu kojom su Paytona i Ricka Foxa poslali u Boston Celticse dok su putem Los Angelesa otišli Chris Mihm, Jumaine Jones i Chucky Atkins. Nakon zamjene Payton je iskazao nezadovoljstvo, te je nakon nekoliko utakmica, točnije 24. veljače 2005., mijenjan u Atlanta Hawkse. Hawksi su ubrzo otpustili Paytona te se on nakon nekoliko tjedana vratio u Boston. Payton je u dresu Celticsa startao svih 77 utakmica te je zajedno s Paulom Piercom i Antonieom Walkerom odveo momčad do osvajanja Atlantske divizije, ali su u prvom krugu doigravanja ispali od Indiana Pacersa. 22. rujna 2005. Payton je potpisao veteranski minimum s Miami Heatom, tj. jednogodišnji ugovor vrijedan 1.1 milijun dolara te je time ponovno postao suigrač s O'Nealom i Walkerom.<ref>Payton prihvatio O’Nealov poziv U sezoni 2005./06. Payton je ulazeći s klupe uvelike pomogao momčadi u ostvarivanju NBA finala.